b'\n_START_ARTICLE_\nKurjet kaivolla\n_START_PARAGRAPH_\nKurjet kaivolla  on Jussi M\xc3\xa4ntysen pronssiveistos Turun Kunnallissairaalan edustalla. Kaupunki teetti linnuista pronssiveistoksen Lapinlahden Taidevalimossa ja p\xc3\xa4\xc3\xa4tti sijoituspaikaksi Kunnallissairaalan edustan. Teos on alun perin valettu kipsiin ja t\xc3\xa4llaisena taiteilija lahjoitti sen Turun kaupungille. Teos paljastettiin vuonna 1973.  _NEWLINE_Jussi M\xc3\xa4ntynen tunnetaan realistisista el\xc3\xa4inaiheisista veistoksistaan. Kurjet kaivolla on hyv\xc3\xa4 esimerkki taiteilijan kiinnostuksesta el\xc3\xa4inten anatomiaa ja k\xc3\xa4ytt\xc3\xa4ytymist\xc3\xa4 kohtaan. Sulavalinjaiset kurjet on kuvattu taiturimaisesti, aivan kuin ne olisivat liikkeess\xc3\xa4 kaulat ylv\xc3\xa4\xc3\xa4sti kohotettuna kohti korkeuksia. M\xc3\xa4ntynen perehtyi el\xc3\xa4imiin mets\xc3\xa4stys- ja luontoharrastuksensa kautta ja h\xc3\xa4n toimi konservaattorina Helsingin yliopiston el\xc3\xa4inmuseossa 20 vuoden ajan. _NEWLINE_M\xc3\xa4ntysen kurkiveistosten on ajateltu ilment\xc3\xa4v\xc3\xa4n sodan j\xc3\xa4lkeisen surun sek\xc3\xa4 sielunrauhan etsimist\xc3\xa4 ja taiteilijan koti-ik\xc3\xa4v\xc3\xa4\xc3\xa4 muutettuaan Tukholmaan.'